Ti kangrunaan a waig ket addaan iti dagup a kaatiddog iti 10 a kilometro ket addaan kadagiti dua a sanga. Ti umuna ket naikapet iti sistema ti pagattianan ti Ayala Alabang, bayat a ti maikadua ket naikapet iti taudan ti danum manipud iti Reserbasion ti NBP, iti asideg ti Kampo Sampaguita. Agayus daytoy maikadua a sanga babaen ti Purok ti Ayala Alabang ken ti sitio ti komersio ti Filinvest, ken kumapet iti umuna a sanga idiay sitio ti Pasong Diablo aginggan nga agattian idiay Laguna de Bay iti punto a pagbaetan ti Wawa, Alabang ken Purok 1, Cupang.